b'\n_START_ARTICLE_\nMaki (plantesamfund)\n_START_SECTION_\nDannelse af maki\n_START_PARAGRAPH_\nDe herskende klimaforhold og \xc3\xa5rtusinders overudnyttelse (t\xc3\xb8mmerhugst, gr\xc3\xa6sning og afbr\xc3\xa6nding) har f\xc3\xb8rt til, at muldlaget og jordens evne til at fastholde vand er tabt. Derfor er den oprindelige, stedsegr\xc3\xb8nne stenegeskov blevet afl\xc3\xb8st af lavskov og krat.\n_START_SECTION_\nSuccession i maki\n_START_PARAGRAPH_\nVed fortsat intensiv gr\xc3\xa6sning omdannes makien til vegetationstypen garrigue (phrygana). Det er dog mest almindeligt, at maki og garrigue findes mosaikagtigt blandet med hinanden. Det meste af gr\xc3\xa6sningen skyldes geder, der kan leve af en kost med op til 60\xc2\xa0% grene, bark og l\xc3\xb8v. Derimod findes der langt f\xc3\xa6rre kreaturer, f\xc3\xa5r og svin p\xc3\xa5 gr\xc3\xa6sning i makien._NEWLINE_Overlades makien derimod til sig selv, s\xc3\xa5dan at afbr\xc3\xa6nding og gr\xc3\xa6sning oph\xc3\xb8rer, vil den roligt udvikle sig i retning af den oprindelige vegetation: blandet stedsegr\xc3\xb8n skov.'